
POZIŢII FAŢĂ DE ÎNCEPEREA NEGOCIERlLOR

Comisia de politică externă a Parlamentului european

· Comisia pentru politica externă a Parlamentului european a aprobat cu 31 voturi pentru, 10 contra şi 4 abţineri, la 17 noiembrie I997, raportul prezentat de Enrique Baron Crespo 

(socialist, Spania) şi Arie Oostlander (partidul popular, Olanda) privitor la extinderea NATO;

· Rezoluţia adoptată propune ca negocierile de aderare să înceapă la începutul anului 1998, simultan cu toţi candidaţii, cu excepţia Slovaciei, care nu îndplineşte în prezent criteriile de la Copenhaga;

· În acelaşi timp, comisia declară că negocierile trebuie să fie purtate în funcţie de capacitatea ţărilor candidate de a adopta acquis-ul comunitar; rezoluţia recunoaşte prin urmare că negocierile "intensive" trebuie să progreseze mai întâi cu candidaţii care sunt într-adevăr gata;

· Soluţia Comisiei de politică externă este o soluţie de compromis care presupune o linie de start comună, dar cu două concursuri ("two regatta");

· Faptul că membrii comisiei nu sunt unanimi în aprecierea felului cum ar trebui să debuteze negocierile este confirmat de respingerea amendamentului propus de social democratul german Klaus Haensch (cu 29 la 25) care vorbea despre deschiderea simultană a "procesului" de lărgire ( şi nu a negocierilor propriu zise)

· În cadrul dezbaterii Comisiei au existat aprecieri conform cărora nu există un plan global de integrare europeană şi o viziune de ansamblu. 

Comitetul permanent aI Adunării Parlamentare al Consiliului Europei

· Comitetul Permanent al Adunării Parlamentare a Consiliului Europei a declarat la mijlocul lunii noiembrie 1997 că negocierile de aderare a noilor ţări pentru UE ar trebui să înceapă cu cel mai mare număr de candidaţi posibil "care sunt apoape de a satisface criteriile" summitului de la Copenhaga

· Conform opiniei Comitetului Permanent, ţările candidate ar trebui consultate în privinţa reformei instituţiilor europene, care ar trebui realizate fără a produce întârzierea pocesului de lărgire;

· Candidaturile ţărilor care nu vor fi selectate pentru debutul negocierilor ar trebui examinate o dată la şase luni.

Grupul liberal

•Grupul liberal sprijină recomandarea Comisiei europene de deschidere a negocierilor doar cu şase state

Congresul partidului popular european (creştin-democraţi)

· Congresul s-a întrunit la Toulouse între 9-11 noiembrie I997, sub preşedinţia lui Wilfried Martens (preşedinte şi al grupului popular din parlamentul european) şi a adoptat o rezoluţie referitoare la lărgirea UE, care statuează că extinderea Uniunii este destinată să asigure libertatea, securitatea, stabilitatea şi dezvoltarea economică în condiţiile justiţiei sociale şi solidarităţii în Europa.

· S-a subliniat importanţa îndeplinirii criteriilor politice;

· Membrii partidului popular au luat o poziţie explicită pentru deschiderea unui dialog despre extindere cu toţi candidaţii, care îndeplinesc criteriile politice, începând din 1998

· Se consideră, totuşi, că negocierile, în sensul strict al cuvântului, ar trebui să înceapă mai întâi cu ţările care au făcut cele mai importante progrese, împartăşind astfel punctul de vedere al Comisiei de la Bruxelles;

· Creştin-democraţii consideră că preconizata Conferinţă europeană propusă de Comisie ar putea fi un important instrument de cooperare privind teme referitoare la pilonii doi şi trei; la Conferinţă ar trebui să participe toate ţările europene care speră să se alăture UE şi care au acorduri de asociere cu Uniunea (prin urmare şi Turcia, cu toate că nu a fost citată explicit);

· De asemenea, s-a subliniat necesitatea realizării reformei instituţionale cât mai curând posibil, privind votul majoritar calificat, codecizia, reponderarea voturilor Consiliului European şi componenţa Comisiei, cu scopul de a permite ca prima aderare să aiba loc în 2002 sau 2003.


·Pentru succesul lărgirii, creştin-democraţii consideră ca este necesară negocierea 
unui nou cadru financiar pentru UE, preconizând printre altele şi realizarea unui fond pentru extindere; 
·Summitul de la Toulouse a adoptat, după o lungă dezbatere, "un document strategic", care afirmă că problema rămâne în mod fundamental de competenţa naţională, dar de asemenea, că instrumentul de coordonare a politicilor naţionale privind locurile de muncă creat de Tratatul de la Amsterdam trebuie să fie folosit cât mai rapid posibil.

Consiliul pentru afaceri generale (General Affairs Council)

· După mai multe runde de dezbateri în cadrul Consiliului pentru afaceri generale, ultima Ia 24 noiembrie I997, ministrul de externe luxemburghez, Jacques Poos a explicat că după prima discuţie substanţială privind proiectul de raport referitor la extindere şi Agenda 200 (raport care va servi ca bază pentru deliberare şi decizie la Consiliul European din 12-13 decembrie 1997), preşedinţia luxemburgheză n-a putut încă să tragă concluzii, dar a reuşit să distingă înţelegerea celor 15 asupra "unui număr de principii".

· În legătură cu principiile pentru care există deja un acord, Poos a menţionat:

1. Natura globală, inclusivă şi progresivă a procesului "în care toate ţările candidate participă" ;

2. Toate delegaţiile au fost satisfăcute de analiza generală realizată de Comisie, dar s-au înţeles, să menţină o abordare dinamică luând în considerare eforturile candidaţilor;

3. Respectarea criteriilor politice reprezintă o premisă esenţială;

4. Respectarea criteriilor economice trebuie să fie evaluată într-o manieră dinamică şi orientată spre viitor, ceea ce înseamnă că "solicitanţii trebuie să facă eforturi constante", iar Consiliul şi Comisia vor trebui să evalueze progresul realizat;

5. Cei 15 s-au înţeles în privinţa întăririi strategiei de pre-aderare folosind articolul 235 (prevede unanimitatea Consiliului şi avizul simplu al Parlamentului ) ca bază legală, dar parteneriatele pot fi implementate prin majoritate calificată;

·Majoritatea delegalţilor consideră că Consiliul trebuie să deţină prerogativa de a interveni în "toate momentele decisive" de adoptare şi adaptare a parteneriatelor de aderare. 

·Aceste texte trebuie să conţina o clauză de condiţionalitate. Această clauză se va 
declanşa dacă o ţară candidată se abate de la proces (de exemplu nu mai corespunde din punct de vedere al criteriilor politice de aderare). În acest caz Consiliul va avea prerogativa de a decide, cu majoritate calificată, suspendarea 
negocierilor de aderare;

·Există încă multe diferenţe de interpretare între delegaţii;

·Conform unor surse convergente, preocuparea şefilor de state şi guverne, la întâlnirea de la Bruxelles din 20 noiembrie 1997 a fost de a evita luarea unei decizii care ar putea crea impresia unui tratament discriminatoriu al candidaţilor. Pe această bază, discuţiile ulterioare - 24 noiembrie - dintre miniştrii de externe, au confirmat existenţa între cei 15 a unor foarte diferite idei privind felul concret în care trebuie aplicate principiile de lărgire -conform cărora extiderea trebuie să fie "inclusivă, progresivă şi globală".

·Poos a spus că s-a examinat o posibilitate de organizare de convorbiri bilaterale cu toate ţările candidate care nu au fost selectate pentru startul negocierilor; 

·Danemarca propune deschiderea negocierilor cu toţi candidaţii prin verificarea felului în care ei au integrat "acquis communautaire" în legislaţiile lor.

·Klaus Kinkel a propus crearea unui Comitet de lărgire format din actualele state membre şi cei 11 candidaţi, care va lucra în paralel cu Conferinţa Europeană şi întâlnirile ministeriale din cadrul dialogului structurat în această viziune,comitetul de lărgire va fi un "forum" în care cele 26 ţări ar putea discuta toate problemele practice ridicate în cadrul procesului de lărgire, în mod special chestiunile orizontale ca necesitatea protecţiei mediului, securitatea nucleară, reformele administrative, etc.

·Kinkel a exclus categoric posibilitatea startului simultan;

·În schimb, ministru de externe spaniol, Abel Matutes a afirmat, în faţa presei, că 
ideea deschiderii simultane a negocierilor câştigă teren;

·După întălnirea miniştrilor de externe - 24 noiembrie - Poos a recunoscut că mai este necesar un efort pentru a apropia punetele de vedere. "O majoritate Iargă" a delegaţiilor continuă să sprijine abordarea diferenţiată a negocierilor, dar câteva state mai agreează încă ideea abordării simultane. Poos a declarat că este necesară o cale de mijloc fără a da detalii ce înţelege prin aceasta.

ANEXE

SUMMIT-UL SOCIAL DE LA LUXEMBOURG

Şefii de stat şi de guvern ai celor 15 s-au întâlnit la Luxembourg în cadrul summit-ului extraordinar privind locurile de muncă, cu scopul de a găsi răspunsuri la flagelul şomajului, care afectează în Europa 18 milioane de persoane. Înaintea începerii summit-ului câteva zeci de mii de de activişti sindicali (între 30000 şi 60000 de oameni potrivit surselor, au defilat pe străzile din Luxembourg în ploaie, pentru a face presiuni asupra şefilor de stat ca să obţină "rezultate concrete".

"Trebuie să arătăm că Europa nu este doar economică sau monetară, ci că ea ştie să şi răspundă aşteptărilor oamenilor", a declarat Padraig Flynn, comisarul european însărcinat cu problema locurilor de muncă, înainte de deschiderea summit-ului.

Flynn a pregătit pentru această reuniune un catalog cu 19 măsuri pe care şefii de stat le-ar putea adopta pentru a reduce şomajul, măsurile servind ca. bază de discuţie pentru a putea stabili liniile directoare comune ale "celor 15".

Ministrul luxembourghez al afacerilor externe, Jacques Poos, care a asistat la "summit-ul socialist european" organizat pe 20 noiembrie, la Luxembourg, a arătat la rândul său că obiectivele "cuantificabile" urmau să fie stabilite de către şefii de stat, îndeosebi în ceea ce priveşte tinerii.

Primul ministru luxembourghez Jean-Claude Juncker s-a declarat optimist în legătură cu şansele de succes ale acestei reuniuni. "obiectivul este de a declanşa un proces ireversibil" a arătat Junker.

"Dorim ca cele 5,6 milioane de şomeri de lungă durată din UE (dintr-un total de 18 milioane) să fie încadraţi după 12 luni într-o activitate (de formare, de stagiu, în activităţi de utilitate publică, de consiliere), iar cei 2,3 milioane de tineri şomeri la căpătul a şase luni, având ca obiectiv principal să întrerupem curba ascendentă a şomajului. Trebuie să frânăm neapărat această tendinţă" a declarat Jean Claude Juncker. În opinia lui Junker, importantă este "metoda" adică stabilirea şi supravegherea lor regulată prin intermediul unor reuniuni semestriale sau anuale.

"Nu trebuie să ne aşteptăm la un summit-miracol, dar nici nu este posibil să nu se realizeze nimic", a insistat la rândul ei Nicole Noat, secretar general al CFDT, unul dintre marile sindicate franceze, cu ocazia manifestaţiei.

"Muncitorii sunt foarte neîncrezători în ceea ce priveşte uniunea monetară. Este necesară o mai bună politică europeană în ceea ce priveşte crearea de locuri de muncă", a subliniat Ursula Engelen-Kefer, vicepreşedinte al sindicatului german DGB. Bonnul, care se teme de cheltuieli suplimentare în cazul în care ţările UE ajung la un acord asupra ambiţioaselor măsuri comune privind locurile de muncă, a repetat prin intermediul unuia dintre apropiaţii colaboratori ai cancelarului Kohl că politica locurilor de muncă trebuie să rămână, un domeniu ce ţine de autoritatea naţională.

Într-un document transmis partenerilor europeni prezenţi la summit-ul de Ia Luxembourg, preşedintele francez Jacques Chirac a atras atenţia Ia rândul său "împotriva mirajului experimentelor hazardate" care "pot afecta grav eficienţa luptei împotriva şomajului". Fară a preciza clar care sunt experimentele pe care le-a avut în vedere în intervenţia sa, preşedintele francez a criticat implicit metoda de guvernare a guvernului lui Lionel Jospin privind reducerea timpului de lucru.

Obiectivul premierului francez este de a reduce, prin lege, durata legală a timpului de lucru la 35 de ore până în anul 2000.

Jacques Chirac a reamintit "cât este de important, confruntaţi fiind cu nerăbdarea legitimă a cetăţenilor nostri, să clădim politica muncii pe un veritabil pact social. Fără un acord vast al corpului social, instabilitatea dispozitivelor politicii privind locurile de muncă şi mirajul experimentelor hazardate pot afecta grav eficienţa luptei împotriva şomajului", scrie Chirac în intervenţia sa.

În opinia şefului de stat francez, "cheia succesului se află în respectarea regulilor unei economii a libertăţii", chiar dacă "Europa trebuie clădită pe încrederea într-un anumit număr de principii care să garanteze coeziunea socială.

Modelul nostru social este pentru noi un atuu. Nu ne împiedică să ne adaptăm la mondializare. Sfidarea principală cu care se confruntă Europa este aceea de a dezvolta activitatea economică, deoarece aceasta creează locuri de muncă", a declarat preşedintele francez, adăugănd că "nu este normal ca, de la începutul deceniului, în ţările Uniunii Europene - prima putere economică a lumii - creşterea economică să fie inferioară celei japoneze sau americane".

Rata şomajului din ţările UE este neschimbată de trei ani de zile, situându-se la 11 %, unul din zece muncitori potenţiali ai blocului comunitar fiind şomer. Principalul obiectiv al summit-ului a fost de a introduce un capitol privind locurile de muncă în noul Tratat de la Amsterdam prin care să se traseze liniile directoare anuale ale UE, în ceea ce priveşte politicile orientate spre combaterea şomajului.

Un acord în acest sens ar duce la introducerea unui sistem de "presiune constantă" care să oblige guvernele să adopte o politică mai activă în domeniul creării locurilor de muncă. "Acesta este un prim pas al unui proces de transformare a Europei într-o uniune de creare a noi locuri de muncă" a declarat cancelarul austriac Viktor Klima.

Comisia Europeană organismul executiv al blocului, a propus 19 linii directoare, de la reducerea impozitelor asupra muncii la crearea unei pieţe pan-europene secundare de capital. Comisia doreşte să sporească proporţia populaţiei active lucrătoare de la 60 la 65 %, să creeze 12 milioane de locuri de muncă şi să reducă rata generală a şomajului la şapte procente în următorii 5 ani.

Dar aşteptările legate de aceste obiective ambiţioase au fost spulberate în debutul summit-ului, primul de acest gen care tratează exclusiv problema şomajului. În loc să se ocupe de această chestiune, liderii europeni au făcut schimburi de idei privind "cea mai bună practică" în domeniul creării locurilor de muncă şi s-au angajat să adopte măsuri referitoare la recalificarea şomerilor tineri, care nu au de lucru o perioadă îndelungată. Heiner Flassbeck, director economic la institutul DIW cu sediul în Berlin, a declarat că liderii au discutat chestiuni secundare.

"Trebuie să începem să discutăm despre un anume tip de politică economică, acel tip care să se potrivească uniunii monetare. Uniunea monetară în sine nu va crea locuri de muncă" a apreciat Flassbeck.

Klima a declarat că liderii socialişti au fost de acord cu propunerile de compromis înaintate de Luxembourg, ţară care asigură preşedinţia prin rotaţie a UE, reprezintă "un minim din ceea ce ar trebui să realizeze summit-ul". Alţii au considerat summit-ul ca un prim pas către o politică europeană, prin coordonarea locurilor de muncă la nivel naţional şi prin programe de pregătire profesională.

Reuniunea "este un succes", a afirmat Rudolf Scharping. Ea "nu va fi un episod izolat", fiindcă în fiecare an, în luna decembrie, şefii de guvern vor analiza situaţia locurilor de muncă din cadrul Uniunii Europene, îşi vor confrunta respectivele experienţe, vor evalua rezultatele, vor hotărî de comun acord liniile ce trebuie urmate pentru anul următor.

Aceiaşi lideri care se consideră "victorioşi" avansează încă de pe acum noi obiective. Neputând fi prezent la reuniune din motive obiective, Massimo D'Alema a trimis un fax colegilor săi europeni în care sublinia că este necesară încheierea unui pact pentru dezvoltare de largă respiraţie. Forţele de stânga şi-au asumat sarcina înfăptuirii reînsănătoşirii financiare în câteva mari ţări europene, afirmă D'Alema, şi o îndeplinesc. Dar "nu este acceptabil ca sacrificiile pe care le cerem cetăţenilor să fie jertfite toate pe altarul reînsănătoşirii financiare ca scop în sine. O parte din aceste resurse trebuie investite pentru activarea unor mecanisme de dezvoltare, mobilizând nu numai resurse publice ci combinându-le cu resurse private.

D'Alema afirma că este "convins" că obiectivul reducerii deficitului public la mai puţin de 3% din PIB va fi atins şi că se va face chiar mai mult. "Dacă aşa va fi, adăuga el, atunci o valoare economică egală cu 0,1 % din acest parametru pentru fiecare din ţările care vor fi admise în faza a treia a Uniunii Economice şi Monetare va putea fi alocată, în termene ce vor fi stabilite, unui Fond pentru locurile de muncă europene". D'Alema nu va obţine numaidecăt al său "European Employment Fund". El ştie acest lucru şi îşi oferă ideea socialiştilor europeni, pentm a face din ea următorul obiectiv. Fondul, precizează D'Alema, nu va trebui "să repropună vechile politici în materie de cheltuieli publice". Un Institut european pentru dezvoltare - "dotat cu o autoritate şi cu un prestigiu comparabile cu cele ale Băncilor centrale" - ar trebui să gestioneze Fondul, selectând proiectele de investiţii şi dirijând spre acestea "capitaluri ale unor instituţii financiare europene şi internaţionale".

Deocamdată, şefii de guvern se situează la altitudini mai joase. Premierul italian, Romano Prodi, insistă în propunerea sa de a extinde în Europa experienţa italiană a "burselor de lucru"; unui număr de 2 milioane de tineri va trebui să li se dea posibilitatea unei perioade de ucenicie într-o ţară diferită de ţara de baştină. Împreună cu Tony Blair şi cu suedezul Goran Persson el a prezentat reuniunii de la Luxembourg un document privind această propunere şi a solicitat o atenţie specială pentru întreprinderile mici şi mijlocii, menţionând că acestea ar trebui să fie ajutate şi cu stimulente financiare.

EUROPA ŞI CRIZA LOCURILOR DE MUNCĂ (International Herald Tribune" din 17 octombrie 1997)

Capacitatea Americii de a reduce şomajul la mai puţin de jumătate din rata pe care acest fenomen o înregistrează în Europa, fără a genera inflaţie, este în mare măsură atribuită unor salarii derizorii, până la limita lor inferioară. Iată însă că un economist în problemele muncii de la Universitatea Princeton, Alan Krueger, care nu pierde nici un prilej de a contrazice o părere încetăţenită, nu este prea sigur în legătură cu aceasta.

Recenta sa investigare a "miracolului utilizării forţei de muncă în SUA", întreprinsă împreună cu colegul său Jorn-Steffen Pischke de la MIT, nu este scutită de unele orientări europene rigide în sfera problemelor muncii. Studiul elaborat de ei sugerează însă că maşinăria americană care furnizează locuri de muncă are multe elemente comune cu vitalitatea afacerilor de proporţii mici şi mijlocii.

Potrivit estimării OECD, în Franta rata şomajului a fost, în luna septembrie, de 12,6%, adică de aproape trei ori mai mare decât în SUA. Nici Germania (cu 9,7%) şi Suedia (cu 10,5%) nu s-au prezentat mult mai bine. Dacă salariul minim nu-i preocupă pe patroni, el îngrijorează sindicatele puternice.

Cu excepţia Marii Britanii şi a Olandei, politicienii pieţei libere şi-au pierdut orice speranţă de a înfrânge rigiditatea pieţei muncii. Majoritatea celor angajaţi nu sunt dispuşi să accepte reduceri de salariu. O bună parte dintre cei eliminaţi se consolează cu ajutoare sociale generoase şi cu servicii accesibile de interes public, de pildă îngrijind copii, şi pensionându-se la 60 de ani. 

Dar Krueger şi Pischke subliniază că evidenţa ce leagă reglarea de şomaj este mai puţin convingătoare decât apelul la înţelepciune al acestei ipoteze. Până î anii '70, şomajul a fost în general mai scăzut în Europa decât în SUA.

În afară de aceasta, în rândul muncitorilor europeni cu înaltă calificare, şomajul a crescut drastic în raport cu şomajul la nivel inferior.

Cei doi economişti arată că nu există o dovadă concludentă a faptului că piaţa muncii din SUA se adaptează schimbărilor ce survin la nivelul rezervei de muncitori prin majorări şi reduceri ale salariilor. Salariile pentru cei necalificaţi au fost descurajate de un aflux de noi solicitări de locuri de muncă în anii '70. Dar inversarea acestei teridinţe; la sfârşitul anilor 80, care în viziunea multor economişti urma să ducă la majorarea salariilor, a coincis cu o reducere considerabilă a lor la limita inferioară.

A.Kruger nu este convins că soluţia în problema valorificării depline a forţei de muncă în Europa este o politică a muncii în stil american. El presupune că o altă forţă a capitalismului american ajută la explicarea creşterii numărului de locuri de muncă.

În Europa - spune el - locurile de muncă sunt create de sus în jos, pe măsură ce marele capital sau un guvern important pun în circulaţie bani puţini şi extind capacitatea de producţie. În SUA,, unde întregul efort de promovare în sfera valorificării forţei de muncă provine, efectiv, în ultimele decenii, din prestarea de servicii în afacerile mici şi mijlocii, cheia pentru

dezvoltare a constituit-o iniţiativa particulară.

Le lipsesc oare europenilor aptitudinile antreprenoriale? Cu siguranţă că întreprinzătorii nu se bucură, prin tradiţie, de onoare în şcoală şi nu sunt lăudaţi în presa din Europa aşa cum se procedează cu ei in SUA.

Mai concret, continuă Kruger, întreprinzătorii americani se confruntă cu obstacole mai mici. Puţin probabil că prăvălii sau alte afaceri de proporţii reduse sunt îngrădite de reglementări - împărţire pe zone, obţinere de autorizaţie, ore de funcţionare - existente , într-o mare parte din Europa, pentru a le garanta beneficiarilor un trai confortabil. Capitalul de risc este mai uşor de obţinut în America pentru afacerile mici.

Această ipoteză (pe care Krueger o numeşte supoziţie ) înseamnă o veste bună şi una rea. Ar putea exista variaţiuni mai flexibile cu privire la modelul capitalist american, care generează un grad mai înalt de valorificare a forţei de muncă şi preţuri mai stabile, fără a fi afectată reţeaua de siguranţă.

Pe de altă parte, iniţiativa particulară nu este chiar atât de simplu inoculată în vechile state ale bunăstării corporatiste. "S-ar putea ca răspândirea acestui gen de reglementare să nu ducă Europa acolo unde are nevoie să meargă" - conchide A.Krueger (BO)

UNlUNEA EUROPEANĂ ŞI ŢĂRILE EUROPEI CENTRALE – PARTENERI INEGALI ? (Central European Economic Review, supliment al ziarului The Wall Street Journal Europe, din noiembrie 1997)

După ce au încheiat o serie de acorduri comerciale cu Uniunea Europeană, in ultimi şapte ani, multe dintre ţările central-europene au acum sentimentul că au tras un loz necâştigător.

Oficialităţile cehe aruncă vina pentru criza monetară din luna mai pe avalanşa de importuri din Uniunea Europeană. Dacă este să dăm crezare oficiatităţitor de prim rang de la Praga, deficitul comercial a scăpat de sub control, anul acesta, din cauză că Uniunea Europenă (UE), cel mai mare partener comercial al R.Cehe, stânjeneşte pătrunderea pe pieţele sale a producătorului ceh, în vreme ce exportatorii din UE îşi păstrează un avantaj neloial.

"UE îi protejează pe producătorii săi din agricultură, oţel şi textile peste limitele normale", susţine Bretislav Kalusek, responsabil cu relaţiile cu UE în cadrul Ministerului ceh al Industriei şi Comerţului. "Dezechilibrul comercial este cel mai grăitor exemplu" dacă dorim să vedem care dintre părţi este avantajată, a afirmat el, adăugând că subvenţiile generoase acordate de UE fermierilor şi anumitor ramuri industriale îi pun practic în imposibilitate pe cehi să facă faţă competiţiei.

Iar Kalusek nu este singurul care împărtăşeşte acest punct de vedere întrucât şi alte patru ţări care aşteaptă să înceapă anul viitor negocierile de aderare la UE se confruntă cu deficite comerciale similare, respectiv Polonia, Ungaria, Slovenia şi Estonia, fricţiunile privind problemele comerciale riscă să complice procesul de aderare. Promptitudinea cu care ambele părţi îşi vor deschide graniţeele complet - atât înainte, cât şi după extinderea Uniunii -va determina anvergura viitoarei pieţe comune care va include şi Europa centrală. Problema se va acutiza anul viitor, o dată cu lansarea negocierilor de aderare, după ce UE va confirma la summit-ul de la Amsterdam, din decembrie lista ţărilor invitate. Pledând cauza propriilor lor exportatori, negociatorii central europeni vor face presini puternice pentru înlăturarea ultimelor restricţii, în special în sectorul agricol, cât mai repede posibil. UE, la rândul său, va cere înlăturarea aspectelor protecţioniste ale regimurilor comerciale practicate în ţările central-europene. 

"Deficitul comercial se datorează unei multitudini de factori", a afirmat Danuta Huebner, secretar de stat pentru integrarea europeană a Poloniei, adăugând că stânjenirea accesului pe piaţă este o piedică importantă în calea extinderii pieţei.

Situaţia Pofoniei este, de fapt, situaţia întregii regiunii. Anul acesta, balanţa comercială ar putea fi de circa 7,4 miliarde de dolari, mai mult de dublul celei din 1996, de 2,8 miliarde de dolari, a estimat "Deutsche Morgan Grenfell". Acest lucru va contribui la sporirea deficitului contului curent până la 4,2% din PIB, faţă de 0,9% din PIB anul trecut.

Avalanşa importurilor coincide cu o creştere constantă a investiţiilor străine, dar ea a survenit numai după ce Varşovia a desfiinţat atât taxa generală pe importuri, de 3%, cât şi alte taxe pe importurile din UE. Deficitul ar putea creşte şi mai mult când taxele aplicate tuturor

produselor industriale, cu excepţia automobilelor vor fi desfiinţate după 1999.

În cazul Estoniei, deficitul comercial ar putea ajunge la 30% din PIB, adică de 1,3 miliarde de dolari anul acesta, faţă de 1 miliard în 1996. Iar balanţa comercială a Ungariei a scăpat de sub control în 1994, obligând guvernul la măsuri de austeritate care au încetinit creşterea. 

Numeroşi economişti împărtăşesc punctul de vedere al ţărilor central-europene potrivit căruia concesiile comerciale făcute în cadrul unei serii de acorduri de asociere îi avantajează de fapt pe exportatorii din ţările UE. "UE este în mod constant avantajată faţă de Europa centrală", afirmă Istvan Racz, economist principal la Credit Suisse First Boston" din Budapesta.

